Legal Document

Category: 1012

Text:
5. ΒΑΣΙΛΙΚΟΝ ΔΙΑΤΑΓΜΑ της 18/22 Φεβρ.1950 (ΦΕΚ Α’53) Περί διοικήσεως του Κλάδου Ασφαλίσεως κατά της ασθενείας των Δημοτικών και Κοινοτικων Υπαλλήλων. Έχοντες υπ’ όψει α)τας διατάξεις της παραγρ.1 του άρθρ.19 του Α.Ν.796/1948, ως εκυρώθη και ετροποποιήθη δια του υπ’ αριθ.1266/49 Ν.Δ/τος και β)του άρθρ.12 του Ν.Δ.1258/1949 «περί διατάξεων αφορωσών εις του Δήμους και τας Κοινότητας» μετά σχετικήν γνωμοδότησιν του Συμβουλίου της Επικρατείας, καταχωρισθείσαν εις την υπ’ αριθ.64/1950 πράξιν αυτού, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρ.1.-1.Ο Κλάδος Ασφαλίσεως κατά της ασθενείας των υπαλλήλων των Δήμων και Κοινοτήτων της περιφερείας της τέως Διοικήσεως Πρωτευούσης (ΚΑΔΚΥ), ο συσταθείς δια των διατάξεων της παραγρ.1 του άρθρ.19 του Α.Ν.796/1948, είναι αυτοτελής και η περιουσία του ανεξάρτητος, διοικείται δε υπό ιδίου Διοικητικού Συμβουλίου. 2.Ο Κ.Α.Δ.Κ.Υ. σκοπόν έχει την πραγματοποίησιν εις τους ησφαλισμένους των εν τω άρθρ.5 αναφερομένων παροχών και τελεί υπό την εποπτείαν του Υπουργού των Εσωτερικών. Διοίκησις – εκπροσώπησις Άρθρ.7.-1.Το Διοικητικόν Συμβούλιον διοικεί τας υποθέσεις του Κλάδου και διαχειρίζεται την περιουσίαν αυτού, αποφαινόμενον πρός τούτο εφ’ όλων των αφορώντων εις την εν γένει λειτουργίαν του Κλάδου Θεμάτων. 2.Το Διοικητικόν Συμβούλιον ψηφίζει τους εσωτερικούς κανονισμούς του Κλάδου, δι’ ων καθορίζονται τα καθήκοντα και αι αρμοδιότητες των υπηρεσιών αυτών, αι αποδοχαί του προσωπικού, τα του πειθαρχικού ελέγχου, ο τρόπος της τηρήσεως των λογιστικών βιβλίων του Κλάδου, ο τρόπος της πραγματοποιήσεως των παροχών και πληρωμής των δαπανών και πάσα άλλη συναφής πρός την λειτουργίαν των υπηρεσιών λεπτομέρεια. 3.Αι περί ψηφίσεως των κανονισμών αποφάσεις και αι περί τροποποιήσεως αυτών εγκρίνονται υπό του Υπουργού των Εσωτερικών. 4.Το Διοικητικόν Συμβούλιον συνερχόμενον εις συνεδρίαν, κατόπιν προσκλήσεως του Προέδρου αυτού, ευρίσκεται εν απαρτία όταν τα παρόντα μέλη, συμπεριλαμβανομένου του Προέδρου ή του Αντιπροέδρου, είναι πλείονα των απόντων, αποφασίζει δε κατά πλειοψηφίαν, νικώσης εν ισοψηφία της υπέρ ης η ψήφος του Προέδρου γνώμης. Προσωπικόν Άρθρ.8-9.-(Κατηργήθησαν δια του άρθρ. 8 Π.Δ. 989/1977, κατωτ. αριθ. 48). Άρθρ.10.- Εις τους διοριζομένους πρός πλήρωσιν των οργανικών θέσεων Προσωπικού του Κλάδου καταβάλλονται τα και εις τους δημοσίους υπαλλήλους αντιστοίχων βαθμών καταβαλλόμενα εκάστοτε, ως αποδοχαί ποσά (βασικός μισθός, επιδόματα. προσαυξήσεις, έκτακτοι παροχαί πάσης φύσεως). Καθήκοντα Προσωπικού Άρθρ.11.-1.Ο Διευθυντής προΐσταται απασών των υπηρεσιών του Κλάδου. Παρακολουθεί, κατευθύνει και ελέγχει την εύρυθμον λειτουργίαν αυτών. 2.Παρακολουθεί τα της πραγματοποιήσεως των παροχών της ασφαλίσεως και επιμελείται της καταρτίσεως στατιστικής των παροχών. Καταρτίζει μελέτας δια την οικονομικήν κατάστασιν του Κλάδου και εισηγείται τα ληπτέα μέτρα δια την βελτίωσιν της λειτουργίας. Παρακολουθεί τα της λειτουργίας παρεμφερών οργανισμών. Παρίσταται εις τας συνεδρίας του Διοικητικού Συμβουλίου και εισηγείται επί των πρός συζήτησιν θεμάτων. 3.Καταρτίζει τον προϋπολογισμόν των εσόδων και εξόδων του Κλάδου το βραδύτερον ένα μήνα πρό της ενάρξεως του οικονομικού έτους και τον ισολογισμόν εκάστου οικονομικού έτους άμα τη λήξει τούτου. (Αντί της σελ.207(ε) Σελ.207(ζ) Τεύχος 669-Σελ.45 Ταμείο Ασφαλ. Δημοτ. και Κοινοτ. Υπαλλήλων 3.Β.δ.5 4.Προσυπογράφει μετά του Προέδρου ή Αντιπροέδρου του Διοικητικού Συμβουλίου τα χρηματικά εντάλματα πληρωμής των δαπανών. Διενεργεί προμηθείας απαραιτήτων δια τον Κλάδον ειδών μέχρι ποσού δαπάνης οριζομένου εκάστοτε υπό του Διοικητικού Συμβουλίου. 5.Προσυπογράφει τας εντολάς εισόδου ησφαλισμένων πρός νοσηλείαν εις θεραπευτήρια και λοιπά. 6.Επιβάλλει ποινάς επιπλήξεως και προστίμου μέχρι του ενός τρίτου των προσθέτων αποζημιώσεων επί του αποσπωμένου προσωπικού. Προκειμένου περί επιβολής ποινής εις το Υγειονομικόν Προσωπικόν απαιτείται σύμφωνος γνώμη του Αρχιάτρου. 7.Ο Αρχίατρος του Κλάδου Ασφαλίσεως Δημοτικών και Κοινοτικών Υπαλλήλων μετέχει, καλούμενος, οσάκις παρίσταται ανάγκη των συνεδριών του Διοικητικού Συμβουλίου και εισηγείται τα εις αυτόν ανατιθέμενα θέματα. Προΐσταται του Υγειονομικού εν γένει προσωπικού. Αυτοπροσώπως ή τη συνεργασία των ελεγκτών ιατρών επιβλέπει την εν γένει άσκησιν της υγειονομικής περιθάλψεως α)νοσοκομειακής, κλινικής και σανατοριακής (έγκρισις εισόδου πρός νοσηλείαν, επιστημονικός, διοικητικός και όρων συμβάσεων έλεγχος, έκδοσις εισιτηρίων, διακοπή νοσηλείας), β)κατ’ οίκον (έλεγχος θεραπευτών ιατρών, παραπομπή εις ειδικούς ιατρούς και εργαστήρια, εκτέλεσις ιατρικών Συμβουλίων). Παρακολουθεί και ελέγχει τα της παροχής φαρμακευτικής περιθάλψεως. Επιβλέπει και ελέγχει τα της παροχής οδοντιατρικής και πάσης άλλης περιθάλψεως. Επιμελείται της τηρήσεως υγειονομικής στατιστικής. Είναι υπεύθυνος δια την εφαρμογήν της προληπτικής ιατρικής και υγιεινής κατά τας λαμβανομένας εκάστοτε αποφάσεις επί του προκειμένου υπό του Διοικητικού Συμβουλίου του Κλάδου. Λαμβάνει τα ενδεδειγμένα υγειονομικά μέτρα εις επειγούσας περιπτώσεις. 8.(Κατηργήθη δια του άρθρ.8 Π.Δ.989/1977, κατωτ. αριθ.48). Συμβάσεις Άρθρ.12.-1.Ο Κλάδος δια την παροχήν της ιατρικής, νοσοκομειακής και πάσης άλλης περιθάλψεως εις τους ησφαλισμένους, συνάπτει συμβάσεις μετά των διαφόρων υγειονομικών ιδρυμάτων ή ιδιωτικών κλινικών ή αναθέτει την σχετικήν εντολήν εις ιατρούς. 2.Οι όροι των συμβάσεων, τα καταβλητέα νοσήλεια και αι αμοιβαί των εις ους ανατίθεται η εντολή επισκεπτών ιατρών ορίζονται δι’ αποφάσεων του Διοικητικού Συμβουλίου. Σελ.208(ζ) Τεύχος 669-Σελ.46 3.Ο αριθμός των ιατρών εις ους ο Κλάδος Ασθενείας δύναται να αναθέση την παροχήν ιατρικής περιθάλψεως δεν δύναται να υπερβαίνει συνολικώς τους 70, όλων των ειδικοτήτων, δια την περιφέρειαν της τέως Διοικήσεως της Πρωτευούσης. 4.Τα νοσηλευτικά ιδρύματα, μεθ’ ων δύναται να συναφθώσιν συμβάσεις και οι ιατροί εις ους δύναται να ανατεθή η παροχή εις ησφαλισμένους ιατρικής περιθάλψεως, ορίζονται δι’ αποφάσεως του Διοικητικού Συμβουλίου. 5.Η φαρμακευτική περίθαλψις παρέχεται εις τους ησφαλισμένους βάσει συνταγών των ιατρών, μέσω φαρμακείων δε οριζομένων δι’ αποφάσεως του Διοικητικού Συμβουλίου. Προμήθεια και Έργα Άρθρ.13.-1.Αι προμήθειαι και τα έργα του Κλάδου ενεργούνται δια δημοπρασίας, επί τη βάσει όρων εγκρινομένων παρά του Διοικητικού Συμβουλίου. 2.Αι δημοπρασίαι ενεργούνται ενώπιον τριμελούς επιτροπής, συγκροτουμένης υπο του Διοικητικού Συμβουλίου. 3.Τα πρακτικά των δημοπρασιών εγκρίνονται υπό του Διοικητικού Συμβουλίου. «4.Αι προμήθειαι του πάσης φύσεως υλικού του ΚΑΔΚΥ και αι εργασίαι εν γένει ενεργούνται κατά τας δια το Δημόσιον ισχυούσας διατάξεις αναλόγως εφαρμοζομένας». Η παρ.4 ετροποποιήθη ως άνω δια του άρθρ.3 Π.Δ.15 της 30 Δεκ.1977/5 Ιαν.1978 (ΦΕΚ Α’2). 5.Κατά τον ώς άνω τρόπον διενεργείται και η εκποίησις πραγμάτων του Κλάδου. 6.Αι μισθώσεις πραγμάτων πρός χρήσιν υπο του Κλάδου ή του Κλάδου πρός τρίτους, ενεργούνται δια δημοπρασίας κατά τας ως άνω διατάξεις. 7.Αι παραλαβαί των έργων και των προμηθευομένων ειδών ενεργούνται υπό Επιτροπών, συγκροτουμένων δι’ αποφάσεων του Διοικητικού Συμβουλίου. «8.Μέρος των διαθεσίμων κεφαλαίων του ΚΑΔΚΥ, ουχί ανώτερον του 1/4, δύναται να διατέθη προς επένδυσιν εις α)χρεώγραφα του Κράτους, β)ακίνητα και γ)μετοχάς της Τραπέζης της Ελλάδος και της Εθνικής Τραπέζης της Ελλάδος». Η παρ.8 προσετέθη δια του άρθρ.4 Π.Δ.15 της 30 Δεκ.1977/5 Ιαν.1978 (ΦΕΚ Α΄ 2). 3.Β.δ.5 Ταμείο Ασφαλ. Δημοτ. και Κοινοτ. Υπαλλήλων Στέρησις παροχών Άρθρ.14.-Ησφαλισμένοι κατά τας διατάξεις του παρόντος, επιχειρήσαντες να εξαπατήσουν ή εξαπατήσαντες την υπηρεσίαν του Κλάδου δι’ ανακριβών δηλώσεων περί την ασθένειαν ή το πρόσωπον του ασθενούς ή διαπράξαντες οιονδήποτε παράπτωμα εις βάρος του προσωπικού του Κλάδου ή των μετά του Κλάδου συμβεβλημένων Ιδρυμάτων, καταστημάτων και προσώπων, δύνανται να στερηθώσιν εν όλω ή εν μέρει, κατόπιν αποφάσεως του Διοικητικού Συμβουλίου, μέχρις ενός έτους, των παροχών της ασφαλίσεως, είτε οι ίδιοι μόνον, είτε και τα μέλη της οικογενείας των. Οικονομική διοίκηση Άρθρ.15.-«1.Το οικονομικό έτος αρχίζει την 1ην Ιανουαρίου και λήγει την 31η Δεκεμβρίου του αυτού ημερολογιακού έτους. Εντός δύο μηνών από τη λήξη κάθε οικον. έτους καταρτίζεται ο απολογισμός και ο γενικός ισολογισμός του Ταμείου. 2.Ο προϋπολισμός των εσόδων και εξόδων και οι τροποποιήσεις αυτού ψηφίζονται από το Δ.Σ. και εγκρίνται από τους Υπουργούς Υγείας – Πρόνοιας και Κοινωνικών Ασφαλίσεων και Οικονομικών. 3.Διατάκτης των δαπανών είναι ο Πρόεδρος του Διοικητικού Συμβουλίου ή ο νόμιμος αναπληρωτής του, ο δε Διευθυντής, μετά από εξουσιοδότηση του Διοικητικού Συμβουλίου του ΤΥΔΚΥ, μπορεί να διατάζει την πληρωμή ορισμένων δαπανών. 4.Ο κατά τα εδάφ.1, 2 και 4 του άρθρ.4 του από18/22.2.50 Β.Δ/τος κρατήσεις, παρακρατούνται από τον ενεργούντα την πληρωμή των αποδοχών, το δε συνολικό ποσό αυτών μετά της εισφοράς του εδαφ.3 του αριθ.4 τυ αυτού Β.Δ/τος καταθέτονται στην Εθνική Τράπεζα της Ελλάδας και στο αντίστοιχο κατάστημα της έδρας των κεντρικών ή περιφερειακών υπηρεσιών του Ταμείου, μέσα στο πρώτο 15νθήμερο κάθε μήνα, για τον προηγούμενο σε πίστωση ειδικού λογασιασμού με τον τίτλο «Ταμείο Υγείας Δημοτικών και Κοινοτικών Υπαλλήλων». Σε περίπτωση καθυστέρησης καταβολής της εισφοράς της παρ.3 του άρθρ.4 του παραπάνω Β.Δ/τος αποδίδεται αυτή με εντολή του Υπουργού Εσωτερικών και Δημόσιας Τάξης από τα έσοδα του λογαριασμού του Αναγκαστικού Νόμου 843/1948 και κατατίθεται απευθείας σε πίστωση του οικείου λογαριασμού του ΤΥΔΚΥ που τηρείται στο Κεντρικό Κατάστημα ή τα αντίστοιχα κατά τόπους υποκαταστήματα της Εθνικής Τράπεζας της Ελλάδας. Οι περιφερειακές υπηρεσίες του ΤΥΔΚΥ έχουν υποχρέωση κάθε μήνα να στέλνουν στο κεντρικό Τραπεζικό Λογαριασμό του Ταμείου που τηρείται στην Ε.Τ.Ε. την πλεονάζουσα διαφορά εσόδων του προηγούμενου μήνα. 5.Οι υπάλληλοι που εκτελούν την ταμειακή υπηρεσία των Δήμων και Κοινοτήτων ευθύνονται προσωπικά για την έγκαιρη απόδοση στο Ταμείο των κρατήσεων ή εισφορών που ενεργούνται γι’ αυτό, ενώ ισχύει και στην προκείμενη περίπτωση το β΄ εδάφιο της παρ.6 του άρθρ.3 του Νόμ.1726/1944. 6.Ο προληπτικός και κατασταλτικός έλεγχος του Ταμείου γίνεται σύμφωνα με τις γενικές διατάξεις ελέγχου των Ν.Π.Δ.Δ. που ισχύουν κάθε φορά. 7.Η εξυπηρέτηση των ασφαλισμένων με τις παροχές που προβλέπονται από το παρόν δ/γμα ενεργείται μέσα στις οικονομικές δυνατότητες του λογαριασμού του Ταμείου. 8.Οι πληρωμές των δαπανών του ΤΥΔΚΥ γίνονται από την Εθνική Τράπεζα της Ελλάδας βάσει χρηματικών ενταλμάτων πληρωμής τα οποία εκδίδονται για την κεντική υπηρεσία από τον Πρόεδρο του Δ.Σ. σε βάρος των πιστώσεων του προϋπολογισμού και για τις περιφερειακές υπηρεσίες από τον Προϊστάμενο αυτών σε βάρος των πιστώσεων που προέρχονται από τα Επιτροπικά εντάλματα. Τα χρηματικά εντάλματα πληρωμής προσυπογράφονται στην κεντρική υπηρεσία από τον Δ/ντή και τον Προϊστάμενο του Λογιστηρίου στις περιφερειακές δε υπηρεσίες από τον τακτικό υπάλληλο του Ταμείου που ενεργεί τη διαχείριση αυτών. 9.Σε επείγουσες περιπτώσεις όταν η φύση της δαπάνης είναι τέτοια ώστε να είναι αδύνατο να γίνουν οι διατυπώσεις που απαιτούν οι κείμενες διατάξεις για τη δικαιολόγηση των εξόδων, επιτρέπεται το ποσό που απαιτείται να προκαταβάλλεται με χρηματικά εντάλματα προπληρωμής. Χρηματικά εντάλματα προπληρωμής εκδίδονται στην κεντρική και στις περιφερειακές υπηρεσίες από τα πρόσωπα που εκδίδουν χρηματικά εντάλματα πληρωμής στο όνομα τακτικού υπαλλήλου του ΤΥΔΚΥ ή αποσπασμένου στις περιφερειακές υπηρεσίες αυτού τακτικού υπαλλήλου των ΟΤΑ που ορίζονται με απόφαση του κυρίου ή δευτερεύοντα διατάκτη στην οποία ορίζεται το ποσό του χρηματικού εντάλματος και η προθεσμία για την απόδοση λογαριασμού. 10.Οι προϋπολογισθείσες πιστώσεις που απαιτούνται στις περιφερειακές υπηρεσίες του Ταμείου για την εκτέλεση της αποστολής τους μεταβιβάζονται σ’ αυτές κατόπιν έκδοσης επιτροπικών ενταλμάτων της κεντρικής υπηρεσίας. Τα επιτροπικά εντάλματα εκδίδονται από τον Πρόεδρο του Ταμείου, κατόπιν εντολής του Δ.Σ. και προσυπογράφονται από το Δ/ντή και τον Προϊστάμενο Λογιστηρίου. 11.Η κεντρική υπηρεσία του ΤΥΔΚΥ τηρεί τα προβλεπόμενα από το άρθρ.24 του Ν.Δ. 496/74 λογιστικά βιβλία. Με απόφαση του Δ.Σ. δύνανται να καθορίζονται τα λογιστικά βιβλία που έχουν υποχρέωση να τηρούν οι περιφερειακές υπηρεσίες του Ταμείου». Το άρθρ.15 αντικαταστάθηκε ως άνω από το άρθρο μόνο Π.Δ.427/28 Αυγ.-10 Σεπτ.1985 (ΦΕΚ Α΄ 149). (Αντί για τη σελ.211(β) Σελ.211(γ) Τεύχος Η112-Σελ.107 Ταμείο Ασφαλ. Δημοτ. και Κοινοτ. Υπαλλήλων 3.Β.δ.5 Άρθρ.16.-1.Το από 13/20 Δεκ.1948 Β.Δ/μα «περί λειτουργίας του παρά τω Ταμείω Ασφαλίσεως Δημοτικών και Κοινοτικών Υπαλλήλων Κλάδου Ασθενείας», καταργείται. 2.Η παρακολούθησις της λειτουργίας του Ταμείου τούτου ανήκει εις την αρμοδιότητα της Διευθύνσεως Τοπικής Αυτοδιοικήσεως του Υπουργείου Εσωτερικών. Άρθρ.2.-1.α)Το Διοικητικόν Συμβούλιον του Κλάδου απαρτίζεται εκ των: α)Του Γενικού Γραμματέως του Υπουργείου Εσωτερικών, ως Προέδρου. β)Του Γενικού Διευθυντού Τοπικής Αυτοδιοικήσεως του Υπουργείου Εσωτερικών. γ)Ενός ανωτέρου υπαλλήλου του Υπουργείου Κοινωνικών Υπηρεσιών. δ)Ενός ανωτέρου δημοτικού υπαλλήλου λαμβανομένου εκ των Δήμων της Περιφερείας της τέως Διοικήσεως Πρωτευούσης. ε)Ενός ιατρού ανωτέρου υπαλλήλου του Υπουργείου Κοινωνικών Υπηρεσιών. ς)Ενός συνταξιούχου οριζομένου μετά του αναπληρωτού του εις διπλάσιον αριθμόν υπό της Πανελληνίου Ενώσεως Δημοτικών και Κοινοτικών συνταξιούχων. ζ)Ενός κοινοτικού εν ενεργεία υπαλλήλου. Η σύνθεσις του Διοικητικού Συμβουλίου τροποποιηθείσα δια της παρ. 1 του άρθρ. 5 Β.Δ. 483/1965 (τόμ. 2 σελ. 42,25) και των υπ’ αριθ. 49465/10.6.67, ΔΙα/3093/7.8.69 και 49374/14.2.74 κοινών αποφάσεων, ωρίσθη ως ανωτέρω δια των υπ’ αριθ. 47588 της 3/8 Οκτ. 1974 (ΦΕΚ Β΄1050) και ΖΙα/οίκ.48781 της 31 Ιουλ./9 Σεπτ. 1975 (ΦΕΚ Β’947) κοινών αποφάσεων. Τον Πρόεδρον απόντα ή κωλυόμενον αναπληροί ο Αντιπρόεδρος. Τα καθήκοντα Γραμματέως του Διοικητικού Συμβουλίου εκτελεί είς των υπαλλήλων του Κλάδου επί βαθμώ Γραμματέως β΄ τάξεως τουλάχιστον ή μόνιμος εν ενεργεία δημοτικός υπάλληλος επί τω αυτώ βαθμώ. γ)Του Διοικητικού Συμβουλίου μετέχουν άνευ ψήφου ο Διευθυντής του Κλάδου, οσάκις δε παρίσταται ανάγκη και ο Αρχίατρος, οίτινες, εν τη αρμοδιότητί των έκαστος, εισηγούνται τα ενώπιον του Συμβουλίου φερόμενα προς συζήτησιν θέματα και παρέχουσι περί τούτων τας αναγκαίας πληροφορίας. δ)Εις τα μέλη, τον Διευθυντήν και Αρχίατρον του Κλάδου, παρέχεται λόγω συμμετοχής εις τας συνεδριάσεις του Διοικητικού Συμβουλίου, οία και όση αποζημίωσις παρέχεται εκάστοτε δια την αυτήν αιτίαν εις τα μέλη του Διοικητικού Συμβουλίου του Τ.Α.Δ.Κ.Υ., εις τον Γραμματέα δε του Διοικητικού Συμβουλίου του Κλάδου αποζημίωσις ίση πρός το ήμισυ του βασικου μισθού του. ε)Εις τον Πρόεδρον και Αντιπρόεδρον του Διοικητικού Συμβουλίου παρέχεται κατά μήνα οία και όση αποζημίωσις παρέχεται εκάστοτε εις τον Πρόεδρον και Αντιπρόεδρον του Διοικητικού Συμβουλίου του Τ.Α.Δ.Κ.Υ. Το ανώτατον όριον των κατά μήνα συνεδριών του Διοικητικού Συμβουλίου ορίζεται ως του Τ.Α.Δ.Κ.Υ. ς)Τον Κλάδον εκπροσωπεί εις τας σχέσεις αυτού ενώπιον των Δημοσίων Αρχών κλπ. ο Πρόεδρος του Διοικητικού Συμβουλίου και εν απουσία ή κωλύματι τούτου ο νόμιμος αναπληρωτής του. 2.Οι εις το Διοικητικόν Συμβούλιον του Κλάδου εκπρόσωποι των ησφαλισμένων, εάν αδικαιολογήτως δεν ήθελον παραστή εις τέσσαρας κατά συνέχειαν συνεδρίας, θεωρούνται ως παραιτηθέντες και αντικαθίστανται. Άρθρ.3.-1.Εις τον Κ.Α.Δ.Κ.Υ. ασφαλίζονται υποχρεωτικώς κατά της ασθενείας: α)Οι μόνιμοι υπάλληλοι, οι τακτικοί και έκτακτοι υπάλληλοι και υπηρέται, οι δόκιμοι και μετακλητοί υπάλληλοι των Δήμων και Κοινοτήτων, εφ’ όσον πάντες ούτοι αμείβονται με μηνιαίον μισθόν και υπηρετούσιν εις τους Δήμους και Κοινότητας τους περιλαμβανομένους εις την περιφέρειαν της τέως Διοικήσεως Πρωτευούσης ή τας περιφερείας, εις ας ήθελεν επεκταθή η ασφάλισις κατά της ασθενείας. β)Οι συνταξιούχοι υπάλληλοι και υπηρέται των κατά το προηγούμενον εδάφιον Δήμων και Κοινοτήτων, και γ)Τα μέλη της οικογενείας των εν τοις εδαφίοις α΄ και β΄ ησφαλισμένων. 2.Ως μέλη οικογενείας του ησφαλισμένου θεωρούνται: α)Η σύζυγος και επί ησφαλισμένης ο ανίκανος πρός εργασίαν και άπορος σύζυγος. (Αντί για τη σελ.206,01(γ) Σελ.206,01(δ) Τεύχος 1195-Σελ. 19 Ταμείο Ασφαλ. Δημοτ. και Κοινοτ. Υπαλλήλων 3.Β.δ.5 β)Τα άγαμα τέκνα (νόμιμα, νομιμοποιηθέντα, εκουσίως ή δικαστικώς αναγνωρισθέντα και επί ησφαλισμένης τα φυσικά τέκνα), τα μεν άρρενα μέχρι συμπληρώσεως του 18ου έτους της ήλικίας, τα δε θήλεα εφ’ όσον δεν έχουν ιδίαν εργασίαν. γ)Τα ανάπηρα άγαμα τέκνα, εφ’ όσον είναι ανίκανα πρός εργασίαν. δ.«Ο πατήρ και η μήτηρ εφ’ όσον έχουν συμπεπληρωμένον το 65ον έτος της ηλικίας ή είναι ανίκανοι πρός πάσαν εργασίαν και δεν τυγχάνουν ησφαλισμένοι εις έτερον Ασφαλιστικόν Οργανισμόν δια την παροχήν υγειονομικής περιθάλψεως». Η περίπτ.δ΄αντικατεστάθη ως άνω δια του άρθρου μόνου Π.Δ.496 της 12/30 Ιουλ.1975 (ΦΕΚ Α΄ 158). ε)Οι ορφανοί πατρός και μητρός άγαμοι αδελφοί, αδελφαί και έγγονοι, κατά τας εν τω ανωτέρω εδαφ.β΄ διακρίσεις, εφ’ όσον είναι άποροι. 3.«Τα κατά την προηγουμένην παράγραφον όρια ηλικίας παρατείνονται μέχρι του 23ου έτους συμπεπληρωμένου εφ’ όσον τα τέκνα, αδελφοί και έγγονοι συνεχίζουν τας σπουδάς των, εις Σχολάς Γενικής ή Επαγγελματικής Εκπαιδεύσεως». Η παρ.3 ετροποποιήθη ως άνω δια του Π.Δ.685 της 4/8 Οκτ.1974 (ΦΕΚ Α’295). 4.Τα εν παρ.2 πρόσωπα θεωρούνται ως μέλη της οικογενείας των ησφαλισμένων, εάν συμβιούν μετ’ αυτών και η συντήρησίς των βαρύνει αποκλειστικώς τους ησφαλισμένους. 5.Τα πρός αναγνώρισιν των προστατευομένων μελών της οικογενείας αποδεικτικά στοιχεία καθορίζονται δι’ αποφάσεως του Διοικητικού Συμβουλίου του Κλάδου. 6.Από της ενάρξεως της λειτουργίας του Κλάδου, παύει αυτοδικαίως η εις το ΙΚΑ ασφάλισις κατά της ασθενείας των εις το Ίδρυμα τούτο ησφαλισμένων εκ των εν παραγρ.1 και 2 αναφερομένων. Πόροι Άρθρ.4.-Α΄.Πόροι του Κλάδου είναι: «1.Κράτησις 2% επί των ακαθαρίστων μηνιαίων αποδοχών των ησφαλισμένων του ΚΑΔΚΥ και των Παραρτημάτων αυτού ως και επί των πάσης φύσεως εκτάκτων παροχών». Η παρ.1 αντικετεστάθη ως άνω δια του άρθρ.1 Π.Δ.15 της 30 Δεκ.1977/5 Ιαν.1978 (ΦΕΚ Α΄ 2). 2.Κράτησις 5% επί της μηνιαίας συντάξεως των ησφαλισμένων συνταξιούχων, ως και των πρός τούτους εκτάκτων παροχών λόγω των εν των εδαφ.1β΄ εορτών. Η ανωτέρω κράτησις 5% εμειώθη από 1 Ιαν.1962 εις 3% δια της παρ.1 άρθρου μόνου Β.Δ.697 της 14/14 Σεπτ.1961 (ΦΕΚ Α΄ 165). Σελ.206,02(δ) Τεύχος 1195-Σελ. 20 3.Εισφορά των Δήμων και Κοινοτήτων, ων οι υπάλληλοι υπήχθησαν εις την ασφάλισιν του Κλάδου, ίση πρός το 1,5/12 των κατά την διάρκειαν εκάστου οικονομικού έτους καταβληθεισών εις τους ησφαλισμένους εν ενεργεία υπαλλήλους παγίων αποδοχών (άρθρ.2 και 4 Α.Ν.1332/1938). Δια της παρ.2 άρθρου μόνου Β.Δ. 697/1961 καθωρίσθη από 1 Ιαν. 1962 υπέρ του Κ.Α.Δ.Κ.Υ. και των Παραρτημάτων αυτού εισφορά των Οργανισμών Τοπικής Αυτοδιοικήσεως των οποίων συνταξιούχοι τυγχάνουν ησφαλισμένοι ίση πρός το 1,5/12 των κατά την διάρκειαν εκάστου οικονομικού έτους καταβαλλομένων συντάξεων μετά των δώρων των εορτών Χριστουγέννων, Νέου Έτους και Πάσχα. 4.Εισφορά των ησφαλισμένων, δια τα δικαιούμενα περιθάλψεως μέλη της οικογενείας των, εξ 1% επί των αποδοχών ή συντάξεως αυτών δι’ έκαστον ησφαλισμένων μέλος. «Οι ασφαλισμένοι του Ταμείου, που έχουν 4 παιδιά και ένω απαλλάσσονται από την πιό πάνω εισφορά για όλα τα δικαιούχα περίθαλψης τέκνα τους». Το μέσα στα «» εδάφιο, της παρ.4 προστέθηκε από το άρθρο μόνο Π.Δ.271/28 Ιουν.-9 Ιουλ.1993 (ΦΕΚ Α΄ 115). 5.Αι εκ χαριστικής αιτίας πρόσοδοι, και 6.Αι πρόσοδοι της περιουσίας του Κλάδου. Β΄.Από της ασφαλίσεως εις τον Κλάδον παύει η κατά τα άρθρ.2 και 4 του Α.Ν.1332/1938 υποχρέωσις των Δήμων πρός παροχήν ιατρικής περιθάλψεως, καταβολήν δαπανών νοσηλείας κλπ. εις υπαλλήλους αυτών. Επίσης παύει η υποχρέωσις των Κοινοτήτων δια την παροχήν εις τους υπαλλήλους αυτών ιατρικής περιθάλψεως κλπ. 3.Β.δ.5 Ταμείο Ασφαλ. Δημοτ. και Κοινοτ. Υπαλλήλων Ασφαλιστικαί Παροχαί Άρθρ.5.-1.Υφ’ εκάστου Κλάδου παρέχονται εις τους ησφαλισμένους αυτού: α)Γενική ιατρική περίθαλψις, β)φαρμακευτική περίθαλψις, γ)ειδική ιατρική περίθαλψις, δ)προληπτική ιατρική περίθαλψις, ε)οδοντοϊατρική περίθαλψις, ς)παρακλινικαί εξετάσεις, ζ)νοσοκομειακή και σανατοριακή περίθαλψις και η)Μαιευτική αντίληψις. «θ.Ειδική θεραπευτική αγωγή εφαρμοζομένη εις ειδικά εκπαιδευτήρια ή ιδρύματα, λειτουργούντα κατόπιν αδείας της Δημοσίας αρχής, επί απροσαρμόστων παίδων τέκνων ησφαλισμένων του Κλάδου και των Παραρτημάτων αυτού ως εξωτερικών ή εσωτερικών ασθενών (τροφίμων) και ι.Ειδική θεραπευτική αγωγή παρεχομένη εις πάσαν άλλην μορφήν παθήσεως ησφαλισμένων του Κλάδου και των Παραρτημάτων αυτού πρός αποθεραπείαν των». Αι περίπτ.θ΄ και ι΄ προσετέθησαν δια του άρθρ.2 Π.Δ.15 της 30 Δεκ.1977/5 Ιαν 1978 (ΦΕΚ Α΄ 2).  «Προσθέτως δε επίδομα κυοφορίας και λοχείας ως και επιδόματα αεροθεραπείας και λουτροθεραπείας». Το εντός «» δεύτερον εδάφιον αντικατεστάθη ως άνω δια του Β.Δ.724 της 24 Οκτ./9 Νοεμ.1970 (ΦΕΚ Α΄ 239). 2.Η έναρξις, ή η διακοπή της χορηγήσεως εκάστης των κατά την παραγρ.1 παροχών ορίζονται κατόπιν αποφάσεως του Διοικητικού Συμβουλίου. 3.Δεν πραγματοποιούνται παροχαί δια τας εκ της χρήσεως ναρκωτικών, μέθης, ως και τραυμάτων συνεπεία ερίδων, επερχομένας ασθενείας, δι’ ας πρόδηλος είναι η υπαιτιότης του ησφαλισμένου. Ασφαλιστική ικανότης Άρθρ.6.-1.Οι εις τον Κλάδον ησφαλισμένοι εφοδιάζονται δι’ ατομικού βιβλιαρίου ασθενείας, εις ο εμφαίνονται και τα δικαιούμενα παροχών ασθενείας εις βάρος του Κλάδου μέλη της οικογενείας των. 2.Εν τω βιβλιαρίω εγγράφονται κατά χρονολογικήν σειράν αι πραγματοποιούμεναι εκάστοτε παροχαί. 3.Βιβλιάριον ασθενείας χορηγείται μετά τρίμηνον από της υπαγωγής εις την ασφάλισιν. 4.Το Διοικητικόν Συμβούλιον καθορίζει τον τύπον του Βιβλιαρίου ασθενείας. 5.Μέχρι της χορηγήσεως βιβλιαρίου ασθενείας, αι παροχαί ασθενείας χορηγούνται επί τη βάσει υπηρεσιακών σημειωμάτων. 6.Αι παροχαί ασθενείας διακόπτονται μετά τρίμηνον από της δι’ οιανδήποτε αιτίαν απωλείας της ασφαλιστικής ικανότητος του αμέσως ησφαλισμένου. 7.Ληξάσης της ασφαλίσεως ουδέν δικαίωμα εις απόδοσιν κρατήσεων ή εισφορών έχουν οι πρώην ησφαλισμένοι, εν ουδεμιά περιπτώσει. Αρμοδιότητες Διοικητικού Συμβουλίου